צבי מוזס

צבי מוזס (נולד ב-27 באפריל 1953) הוא פסיכולוג קליני המייסד והעומד בראש מכון שילה.

==ביוגרפיה==

בוגר מדרשיית נועם בפרדס חנה ואוניברסיטת בר-אילן.

הוא החל את המסלול כפסיכולוג קליני ביחידה הקלינית של עליית הנוער בת"א בשנת 1979, שם סיים את ההכשרה הבסיסית ואת ההתמחות. בשנת 1990 הקים מרכז פסיכולוגי למצבי לחץ בשיתוף שפ"י משרד החינוך והמועצה אזורית שומרון. מרכז אשר בהמשך נקרא מהו"ת ופעל רבות באזורי השומרון ומחוצה לה בפיגועי טרור. בשנת 1992 נענה לקריאה של פרויקט נעל"ה, נוער עולה לפני הורים, בתחילה מחבר העמים ובהמשך מארצות נוספות כמו צרפת, ארצות הברית ארגנטינה ועוד. פרויקט אשר פעל תחת האגודה לקידום החינוך של משרד החינוך, ובשיתוף פעולה של לשכת קשר בחבר העמים, ובהמשך עם הסוכנות היהודית.הוא שמש בתפקיד הפסיכולוג הראשי הראשון של הפרויקט, ונמנה עם צוות ההקמה של מנהלת הפרויקט. 

במסגרת זו הקים יחידה קלינית פסיכולוגית של פסיכולוגים עולים, דוברי שפה, יחידה אשר זכתה להכרה של מועצת הפסיכולוגים לצורכי התמחות, קלינית, ראשונה ויחידה מסוגה. 

לאחר מכן בשנת 2000 ייסד וניהל את חברת קונטקט אשר הייתה בבעלותו ונתנה טיפולים פסיכולוגיים לעולים חדשים, ושירות למחלקת העלייה של הסוכנות.. 

בשנת 2004, ד"ר צבי מוזס ייסד את מכון שילה מכון המאגד עשרות פסיכולוגים דתיים ונותן ייעוץ לציבור הדתי.

במהלך התקופה לפני ביצוע ההתנתקות, פנה צבי מוזס, לשירותי הרווחה בגוש קטיף במטרה להקים צוות טיפולי שיסייע בהתמודדות של התושבים מהכיוון הפסיכולוגי. לאחר קבלת תקציב מהמחלקה להתיישבות בסוכנות היהודית, הוקם צוות ממטפלי מכון שילה שבראשו עמד צבי מוזס שפעל בגוש קטיף והורשה לנוע בין היישובים ולתת סיוע טיפולי מתאים. בין השאר, הצוות עסק בליווי משפחות שאיבדו את יקיריהם ונאלצו להעתיק את מקום קבורתם.

משנת 2005 עד שנת 2014 השיב באתר כיפה לאלפי שאלות ותשובות בנושאי ייעוץ פסיכולוגי לדתיים. 

משנת 2008 עד שנת 2011 ענה לעשרות תשובות באתר מורשת.

צבי מוזס מנהל ומארגן בשנים האחרונות כנסים שעסקו בנושאים רגישים ואקטואליים. בין הנושאים: המחיר הנפשי של שמירת הלכה, השלכות של חינוך נפרד ומעורב, על מיניות במגזר הדתי, נישואין מוקדמים ורווקות מאוחרת, גירושין וייעוץ משפחתי או זוגי. 

בנוסף בעל טור באתר ערוץ 7.

נשוי לנירית, בתו של השר יוסקה שפירא ונכדתו של האדמו"ר החלוץ. מתגורר בקרני שומרון. לזוג ארבעה ילדים.

==קישורים חיצוניים==
* [http://www.inn.co.il/Articles/Author.aspx/820 הטור של ד"ר צבי מוזס] באתר ערוץ 7.
* [http://www.inn.co.il/News/Tag.aspx/8091 ראיונות וכתבות שנערכו עמו] באתר ערוץ 7.
* .
*.
* [http://www.nrg.co.il/online/55/ART2/751/343.html כבר לא סורגת: סבתות מסרבות להיות משרתות], [http://www.nrg.co.il/online/11/ART2/693/688.html הרי את מבוטלת: איך להתמודד עם ביטול חתונה?] ,[http://www.nrg.co.il/online/1/ART2/677/543.html דיכאון חורף: איך מתמודדים עם זה ?] מבחר ראיונות באתר nrg ובעיתון מקור ראשון.
* [http://www.nrg.co.il/online/11/ART2/501/427.html למה בכל משפחה דתית יש "כבשה שחורה"?] טור דעה באתר nrg.
* [https://www.inn.co.il/news/235938 "משפחה עם אמונה צרופה"] ראיון בעיתון בשבע.
* [http://www.google.co.il/url?sa=t&rct=j&q=&esrc=s&source=web&cd=16&cad=rja&uact=8&ved=0ahUKEwiRos_Rus3NAhUhJ5oKHXLaAOk4ChAWCDswBQ&url=http%3A%2F%2Fwww.herzog.ac.il%2Fvtc%2F0065133.doc&usg=AFQjCNE5N7jMgQa1XVDSXBpcTwltM-KXIQ&bvm=bv.125801520,d.bGs מהפך בחינוך הדתי לאומי] ,עיתון הצופה, ה' סיוון תשס"א.

==הערות שוליים==

קטגוריה:פסיכולוגים ישראלים
קטגוריה:עוסקים בפסיכולוגיה יהודית
קטגוריה:בוגרי מדרשית נעם
קטגוריה:בוגרי אוניברסיטת בר-אילן
קטגוריה:משפחת אבי עזרא זליג שפירא
קטגוריה:קרני שומרון: אישים
קטגוריה:ישראלים שנולדו ב-1953